નડિયાદઃ વિધાનસભાની છેલ્લી ચૂંટણીમાં મહુધા વિધાનસભા બેઠકના ભાજપના ઉમેદવાર ભારતસિંહ પરમારે માત્ર દસ માસના ટૂંકાગાળામાં જ ભાજપ સાથે છેડો ફાડી નાંખ્યો છે. વિધાનસભાની છેલ્લી ચૂંટણીમાં પોતાને હરાવવા માટે ભાજપના આગેવાનો, હોદે્દારો અને કાર્યકર્તાઓના ષડયંત્રના પરિણામરૂપે પોતાનો પરાજય થયો હોવાનો ખુલ્લો આક્ષેપ તેઓએ મંગળવારે નડિયાદ ખાતે પત્રકાર પરિષદને સંબોધતા કર્યો હતો અને સખત નારાજગી સાથે ભાજપના પ્રદેશ પ્રમુખ જિતુભાઇ વાઘાણીને પોતાના રાજીનામાનો પત્ર મોકલી આપ્યો હોવાનું તેમણે મંગળવારે જાહેર કર્યું હતું.